Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Zinātniskās darbības likumā**

 **(Nr. 453/Lp13)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi****(15)** | **Ministru kabineta atzinums** | **Komisijas atzinums** |
|  | Izdarīt Zinātniskās darbības likumā (Latvijas Republikas Saeimas un Ministru Kabineta Ziņotājs, 2005, 10. nr.; 2007, 15. nr.; 2009, 2., 14. nr.; Latvijas Vēstnesis, 2010, 47., 68., 74., 205. nr.; 2013, 61. nr.; 2016, 249. nr.; 2017, 203. nr.; 2018, 128. nr.; 2019, 120. nr.) šādus grozījumus: | **1** | **Izglītības un zinātnes ministrijas parlamentārā sekretāre A.Muižniece**Izteikt likumprojekta ievaddaļu šādā redakcijā:“Izdarīt Zinātniskās darbības likumā (Latvijas Republikas Saeimas un Ministru Kabineta Ziņotājs, 2005, 10. nr.; 2007, 15. nr.; 2009, 2., 14. nr.; Latvijas Vēstnesis, 2010, 47., 68., 74., 205. nr.; 2013, 61. nr.; 2016, 249. nr.; 2017, 203. nr.; 2018, 128. nr.; 2019, 120., 214. nr.) šādus grozījumus:”. |  |  |
| **14.pants. Latvijas Zinātnes padome**(1) Latvijas Zinātnes padome ir koleģiāla zinātnieku institūcija, kas izveidota kā Izglītības un zinātnes ministrijas pārraudzībā esoša tiešās pārvaldes iestāde. Latvijas Zinātnes padomes locekļu pilnvaru laiks ir trīs gadi. Latvijas Zinātnes padomes sastāvu (pēc izglītības un zinātnes ministra ierosinājuma) un nolikumu apstiprina Ministru kabinets. | 1. Izteikt 14. pantu šādā redakcijā:"**14. pants. Latvijas Zinātnes padomes statuss un funkcijas** (1) Latvijas Zinātnes padome ir izglītības un zinātnes ministra pārraudzībā esoša tiešās pārvaldes iestāde, kas darbojas saskaņā ar šo likumu, citiem normatīvajiem aktiem un Latvijas Zinātnes padomes nolikumu. | **2** | **Zaļo un Zemnieku savienības frakcija**Izteikt likuma 14. panta pirmo daļu šādā redakcijā:Latvijas Zinātnes padome ir Latvijas Republikas Ministru kabineta pārraudzībā esoša tiešās pārvaldes iestāde, kas darbojas saskaņā ar šo likumu, citiem normatīvajiem aktiem un Latvijas Zinātnes padomes nolikumu.  |  |  |
| (11) (*Izslēgta ar 16.06.2009. likumu*.)(2) Latvijas Zinātnes padomes pieņemtos lēmumus var pārsūdzēt tiesā likumā noteiktajā kārtībā.  | (2) Latvijas Zinātnes padome īsteno valsts zinātnes politiku, pildot šādas funkcijas:1) stratēģiska zinātnes politikas ieviešana un zinātnes stratēģiskā komunikācija; 2) zinātnisko pētījumu programmu plānošana un īstenošana;3) zinātniskās ekspertīzes nodrošināšana publiskā un privātā sektora vajadzībām;4) starptautiskās sadarbības veicināšana un koordinēšana zinātnē; 5) šajā likumā un citos normatīvajos aktos noteikto funkciju izpilde." | **3****4** | **Zaļo un Zemnieku savienības frakcija**Papildināt likuma 14.pantu ar jaunu (11) daļu:“(11) Ministru kabinets pārraudzību īsteno ar Ministru prezidenta starpniecību.”**Izglītības un zinātnes ministrijas parlamentārā sekretāre A.Muižniece**Izteikt likumprojekta 1.pantā ietvertā Zinātniskā darbības likuma 14.pantu šādā redakcijā:"**14. pants. Latvijas Zinātnes padome**(1) Latvijas Zinātnes padome ir izglītības un zinātnes ministra pārraudzībā esoša tiešās pārvaldes iestāde, kas darbojas saskaņā ar šo likumu, citiem normatīvajiem aktiem un Latvijas Zinātnes padomes nolikumu.(2) Latvijas Zinātnes padome īsteno valsts zinātnes un tehnoloģiju attīstības politiku, pildot šādas funkcijas:1) stratēģiska zinātnes politikas ieviešana un zinātnes stratēģiskā komunikācija; 2) zinātnisko pētījumu programmu plānošana un īstenošana;3) zinātniskās ekspertīzes nodrošināšana publiskā un privātā sektora vajadzībām;4) starptautiskās sadarbības veicināšana un koordinēšana zinātnē. (3) Latvijas Zinātnes padomes direktoru, kas ir starptautiski atzīts zinātnieks ar pieredzi zinātniskās institūcijas vai tās struktūrvienības, vai Latvijas Zinātnes padomei līdzvērtīgas organizācijas vadītāja amatā, konkursa kārtībā uz pieciem gadiem amatā ieceļ un no amata atbrīvo izglītības un zinātnes ministrs. Viena un tā pati persona par Latvijas Zinātnes padomes direktoru var būt ne vairāk kā divus termiņus pēc kārtas.(4) Latvijas Zinātnes padomes pieņemtos lēmumus var pārsūdzēt tiesā likumā noteiktajā kārtībā.” |  |  |
|  | 2. Papildināt likumu ar 14.1 pantu šādā redakcijā:"**14.1pants. Latvijas Zinātnes padomes direktors**(1) Latvijas Zinātnes padomi vada direktors, kas ir valsts amatpersona un pilda [Valsts pārvaldes iekārtas likumā](https://likumi.lv/ta/id/63545-valsts-parvaldes-iekartas-likums) noteiktās tiešās pārvaldes iestādes vadītāja funkcijas. Latvijas Zinātnes padomes direktoru konkursa kārtībā amatā ieceļ un no amata atbrīvo izglītības un zinātnes ministrs. (2) Latvijas Zinātnes padomes direktoru amatā ieceļ uz pieciem gadiem. Viena un tā pati persona par Latvijas Zinātnes padomes direktoru var būt ne vairāk kā divus termiņus pēc kārtas.(3) Latvijas Zinātnes padomes direktors ir starptautiski atzīts zinātnieks, kuram ir profesionāla pieredze zinātniskās institūcijas vai tās struktūrvienības, vai Latvijas Zinātnes padomei līdzvērtīgas organizācijas vadītāja amatā." | **5****6** | **Juridiskais birojs**2) apsvērt nepieciešamību izslēgt 14.1 pantu (likumprojekta 2. pants);**Izglītības un zinātnes ministrijas parlamentārā sekretāre A.Muižniece**Izslēgt likumprojekta 2., 4., 5. un 8. pantu. |  |  |
| **15.pants. Latvijas Zinātnes padomes sastāvs**(1) Latvijas Zinātnes padomē tiek deleģēti pārstāvji no:1) Latvijas Zinātņu akadēmijas — pieci;2) Valsts zinātnisko institūtu apvienības — viens;3) Rektoru padomes — viens;4) katras Latvijas Zinātnes padomes ekspertu komisijas — viens;5) Latvijas Zinātnieku savienības — viens;6) Latvijas Jauno zinātnieku apvienības — viens (jaunais zinātnieks);7) Ministru prezidenta izvirzīts pārstāvis — viens;8) Izglītības un zinātnes ministrijas — viens;9) Ekonomikas ministrijas — viens;10) Veselības ministrijas — viens;11) Vides aizsardzības un reģionālās attīstības ministrijas — viens;12) (*izslēgts ar 16.12.2010. likumu*);13) Zemkopības ministrijas — viens;14) Kultūras ministrijas — viens;15) Latvijas Darba devēju konfederācijas — viens.(2) Latvijas Zinātnes padomes priekšsēdētājs ir Latvijas Zinātņu akadēmijas pārstāvis.(3) Latvijas Zinātnes padomes kompetencē esošs jautājums ir izlemts, ja balsošanā piedalījušās ne mazāk kā divas trešdaļas no tās sastāva un “par” balsojusi vairāk nekā puse no klātesošajiem. | 3. Izslēgt 15. pantu.  |  |  |  |  |
| **16.pants. Latvijas Zinātnes padomes kompetence** Latvijas Zinātnes padomes kompetencē ietilpst:1) priekšlikumu sagatavošana valsts zinātnes un tehnoloģijas attīstības politikas izstrādei;2) priekšlikumu izstrāde zinātnes finansēšanai nepieciešamā valsts budžeta projekta sagatavošanai;3) zinātniskajai darbībai piešķirto valsts budžeta līdzekļu sadale Ministru kabineta noteiktajā kārtībā, kā arī atzinumu sniegšana par piešķirto valsts budžeta līdzekļu izlietojuma zinātnisko lietderību;4) konkursa kārtībā pieteikto no valsts budžeta finansēto zinātnisko pētījumu projektu un programmu izvērtēšana triju mēnešu laikā (ekspertīze) un šā procesa atklātuma nodrošināšana;5) no valsts budžeta finansēto zinātnisko pētījumu rezultātu zinātniska izvērtēšana un apkopošana, rezultātu pieejamības nodrošināšana;6) starptautiskās zinātniskās sadarbības organizēšana un veicināšana;7) atzinumu sniegšana par licencēšanai vai akreditēšanai iesniegtajām doktora studiju programmām;8) Latvijas Zinātnes padomes eksperta tiesību piešķiršana, kā arī Latvijas Zinātnes padomes ekspertu komisiju (turpmāk — ekspertu komisija) izveidošana un to kompetences noteikšana;81) augstskolu doktorantūras studiju programmu īstenošanā iesaistīto Latvijas Zinātnes padomes ekspertu apstiprināšana atbilstoši šā likuma 11. panta trešajā daļā noteiktajam;9) ar tās darbību saistītās informācijas sagatavošana un publicēšana;10) zinātniskās pētniecības ētikas kritēriju un diskusiju principu izstrādāšana sadarbībā ar Latvijas Zinātņu akadēmiju;11) ziņu ievade, apstrāde un aktualizēšana Latvijas Zinātnes padomes ekspertu datubāzē. | 4. Izteikt 16. pantu šādā redakcijā:"**16. pants. Latvijas Zinātnes padomes kompetence** Latvijas Zinātnes padome:1) sagatavo priekšlikumus par valsts zinātnes politikas prioritātēm;2) veido, attīsta un īsteno zinātnisko pētījumu projektu programmas, kā arī nodrošina neatkarīgu to ietekmes izvērtējumu;3) izvērtē zinātnisko darbību regulējošo normatīvo aktu sistēmu, kā arī sagatavo priekšlikumus par nepieciešamajiem grozījumiem zinātnisko darbību regulējošajos normatīvajos aktos;4) sistemātiski uzkrāj, apkopo un analizē datus visās Latvijas Zinātnes padomes darbības jomās;5) nodrošina fundamentālo un lietišķo pētījumu, valsts pētījumu programmu projektu un tirgus orientēto pētījumu projektu izvērtēšanu un Ministru kabineta noteiktajā kārtībā administrē finansējumu;6) izvērtē un apkopo publiskā finansējuma ietvaros finansēto zinātnisko pētījumu zinātniskos rezultātus un nodrošina to publisku pieejamību;7) izveido Latvijas Zinātnes padomes ekspertu komisijas un nosaka to kompetenci;8) piešķir Latvijas Zinātnes padomes eksperta tiesības un uztur Latvijas Zinātnes padomes ekspertu datubāzi;9) sniedz atzinumu par licencēšanai vai akreditēšanai iesniegtajām doktora studiju programmām un apstiprina augstskolu doktorantūras studiju programmu īstenošanā iesaistītos Latvijas Zinātnes padomes ekspertus;10) nodrošina starptautiskās sadarbības projektu un Eiropas Savienības politikas iniciatīvu īstenošanu Latvijā zinātnes politikas jomā;11) īsteno Eiropas Savienības kārtējās Ietvara programmas Nacionālā kontaktpunkta funkcijas;12) sadarbībā ar Latvijas Zinātņu akadēmiju izstrādā zinātniskās pētniecības ētikas kritēriju un diskusiju principus; 13) īsteno zinātnes stratēģisko komunikāciju;14) veic šajā likumā un citos normatīvajos aktos noteiktos uzdevumus." | **7****8****9****10****11** | **Juridiskais birojs***Juridiskais birojs, izvērtējis likumprojektu, secina, ka likumprojektā ietvertā zinātnisko institūciju reorganizācijas rezultātā paredzēts vairāku Izglītības un zinātnes ministrijas padotībā esošu institūciju funkcijas nodot vienas institūcijas kompetencē, kuras statuss ir tiešās pārvaldes iestāde. Saskaņā ar Valsts pārvaldes iekārtas likumu iestādes funkcijas, uzdevumus un kompetenci, iestādes darbības tiesiskuma nodrošināšanas mehānismu un citus jautājumus, kurus Ministru kabinets uzskata par svarīgiem, reglamentē iestādes nolikums.* Līdz ar to Juridiskais birojs ierosina:1) izslēgt likumprojekta 4. pantu;**Zaļo un Zemnieku savienības frakcija**Likumprojekta 4.priekšlikumā attiecībā uz likuma 16. panta jauno redakciju šī panta pirmo punktu izteikt šādā redakcijā:“1) sadarbībā ar Latvijas Zinātņu akadēmiju un Latvijas Tirdzniecības un rūpniecības kameru sagatavo priekšlikumus par valsts zinātnes, tehnoloģijas attīstības un inovācijas politikas prioritātēm”.**Zaļo un Zemnieku savienības frakcija**Likumprojekta 4.priekšlikumā attiecībā uz likuma 16. panta jauno redakciju šī panta trešo punktu izteikt šādā redakcijā:“3) sadarbībā ar Latvijas Zinātņu akadēmiju izvērtē priekšlikumus un ieteikumus par zinātnisko darbību regulējošo normatīvo aktu sistēmu, kā arī sagatavo un pamato priekšlikumus par tajā nepieciešamajām izmaiņām”.**Zaļo un Zemnieku savienības frakcija**Likumprojekta 4.priekšlikumā attiecībā uz likuma 16. panta jauno redakciju papildināt to ar 51) punktu šādā redakcijā:“51) sagatavo priekšlikumu par zinātnes finansēšanas kopējo budžetu un finansējuma apjomu no valsts budžeta”.**Zaļo un Zemnieku savienības frakcija**Likumprojekta 4.priekšlikumā attiecībā uz likuma 16. panta jauno redakciju šī panta trīspadsmito punktu izteikt šādā redakcijā:“13) sadarbībā ar Latvijas Zinātņu akadēmiju īsteno zinātnes stratēģisko komunikāciju”. |  |  |
| **17.pants. Latvijas Zinātnes padomes tiesības**(1) Latvijas Zinātnes padome ir tiesīga:1) pieprasīt un saņemt zinātnisko pētījumu projektu un programmu pilnvērtīgas ekspertīzes nodrošināšanai nepieciešamo informāciju;2) pieprasīt neatkarīgu ekspertīzi zinātnisko pētījumu projektiem un programmām, kā arī promocijas darbiem, ja tiek saņemtas negatīvas atsauksmes; normatīvajos aktos noteiktajā kārtībā ierosināt atbildīgajās institūcijās jautājumu par finansējuma pārtraukšanu, doktora zinātniskā grāda anulēšanu, zinātnisko institūciju reorganizāciju vai izslēgšanu no zinātnisko institūciju reģistra;3) pieprasīt un saņemt publisku informāciju, kura attiecas uz zinātnisko darbību Latvijas Republikā;4) algot darbiniekus savas darbības nodrošināšanai kārtējam gadam piešķirto valsts budžeta līdzekļu ietvaros. | 5.  17. panta pirmajā daļā:izslēgt 3. un 4. punktu; |  |  |  |  |
|  | papildināt daļu ar 5., 6., 7. un 8. punktu šādā redakcijā:"5) sadarboties ar valsts un pašvaldību institūcijām, nevalstiskām organizācijām, fiziskām un juridiskām personām, kā arī ārvalstu institūcijām;6) pieaicināt ekspertus un veidot darba grupas šajā likumā noteikto Latvijas Zinātnes padomes funkciju izpildei;7) iesaistīties Eiropas Savienības institūciju un starptautisko organizāciju programmās un projektos;8) veikt citas šajā likumā un citos normatīvajos aktos noteiktās darbības." | **12** | **Juridiskais birojs**3) izteikt likumprojekta 5. panta otro daļu šādā redakcijā: “papildināt daļu ar 5. punktu šādā redakcijā:“5) pieaicināt ekspertus un veidot darba grupas šajā likumā noteikto Latvijas Zinātnes padomes funkciju izpildei.””; |  |  |
| **18.1 pants. Studiju un zinātnes administrācija**(1) Studiju un zinātnes administrācija ir izglītības un zinātnes ministra padotībā esoša tiešās pārvaldes iestāde. Tās darbību nosaka Ministru kabineta apstiprināts nolikums.(2) Studiju un zinātnes administrācija papildus citai normatīvajos aktos noteiktajai kompetencei:1) nodrošina valsts uzraudzību attiecībā uz normatīvo aktu ievērošanu un finanšu resursu izmantošanu zinātnē;2) Ministru kabineta noteiktajā kārtībā administrē fundamentālo un lietišķo pētījumu projektu finansēšanai un valsts pētījumu programmu īstenošanai piešķirtos valsts budžeta līdzekļus;3) nodrošina saistību izpildi attiecībā uz zinātnisko sadarbību ar Eiropas Savienību un citām starptautiskajām organizācijām;4) sagatavo un publicē ar savu darbību saistīto informāciju. | 6. Izslēgt 18.1 pantu. |  |  |  |  |
| **34.pants. Fundamentālo un lietišķo pētījumu finansēšana** (3) Fundamentālo un lietišķo pētījumu projektus izvērtē un finansējumu sadala Latvijas Zinātnes padome Ministru kabineta noteiktajā kārtībā. Studiju un zinātnes administrācija katru gadu sniedz Izglītības un zinātnes ministrijai pārskatu par fundamentālajiem un lietišķajiem pētījumiem piešķirto valsts budžeta līdzekļu izlietojumu. | 7.  34. panta trešajā daļā:papildināt pirmo teikumu pēc vārda "izvērtē" ar vārdu "administrē"; aizstāt otrajā teikumā vārdus "Studiju un zinātnes administrācija" ar vārdiem "Latvijas Zinātnes padome". |  |  |  |  |
| **35.pants. Valsts pētījumu programmas**(3) Valsts pētījumu programmu projektu pieteikšanas, ekspertīzes, īstenošanas un finansēšanas kārtību, kā arī valsts pētījumu programmu projektu īstenošanai piešķirto finanšu līdzekļu izlietojuma kontroles kārtību nosaka Ministru kabinets. | 8. Papildināt 35. panta trešo daļu pēc vārda "īstenošanas" ar vārdu "administrēšanu". |  |  |  |  |
| **Pārejas noteikumi** | 9. Papildināt pārejas noteikumus ar 34. un 35. punktu šādā redakcijā:"34. Šā likuma 14. panta jaunā redakcija, šā likuma 14.1 pants, grozījums par 15. panta izslēgšanu, šā likuma 16. panta jaunā redakcija, grozījums par 17. panta pirmās daļas 3. un 4. punkta izslēgšanu, šā likuma 17. panta pirmās daļas 5., 6., 7. un 8. punkts, grozījums par 18.1 panta izslēgšanu, grozījumi šā likuma 34. panta trešajā daļā un grozījums šā likuma 35. panta trešajā daļā stājas spēkā 2020. gada 1. jūlijā.35. Lai nodrošinātu Latvijas Zinātnes padomes darbību, līdz šā likuma 14. panta pirmajā daļā minētā nolikuma apstiprināšanai, bet ne vēlāk kā līdz 2020. gada 31. jūlijam piemēro Ministru kabineta 2006. gada 9. maija noteikumus Nr. 383 "Latvijas Zinātnes padomes nolikums", ciktāl tas nav pretrunā ar šo likumu." | **13****14** | **Juridiskais birojs**4) izslēgt pārejas noteikumu 34. punktu un attiecīgi izteikt 35. punktu kā 34.punktu (likumprojekta 9. pants).**Izglītības un zinātnes ministrijas parlamentārā sekretāre A.Muižniece**Izteikt likumprojekta 9. pantā ietverto Zinātniskās darbības likuma pārejas noteikumu 34. un 35. punktu šādā redakcijā: "34. Ministru kabinets līdz 2020. gada 31.janvārim Valsts pārvaldes iekārtas likumā noteiktajā kārtībā pieņem lēmumu par Studiju un zinātnes administrācijas likvidācijas vai reorganizācijas pabeigšanu līdz 2020. gada 30. jūnijam, nodrošinot šā likuma 18.1panta otrajā daļā minēto uzdevumu nodošanu Latvijas Zinātnes padomei. 35. Šā likuma 14. panta jaunā redakcija, grozījumi par šā likuma 15. un 18.1panta izslēgšanu, grozījumi šā likuma 34. panta trešajā daļā (par pirmā teikuma papildināšanu pēc vārda "izvērtē" ar vārdu "administrē" un vārdu "Studiju un zinātnes administrācija" aizstāšanu otrajā teikumā ar vārdiem "Latvijas Zinātnes padome") stājas spēkā 2020. gada 1. jūlijā.” |  |  |
|  | Likums stājas spēkā 2020. gada 1. janvārī. | **15** | **Juridiskais birojs**5) aizstāt likuma spēkā stāšanās nosacījumā skaitli un vārdu “1. janvārī” ar skaitli un vārdu “1. jūlijā”. |  |  |